               EUROOPAN KOMISSIO
            Bryssel 13.1.2021
            COM(2021) 6 final
            2021/0002(NLE)
            Ehdotus
            NEUVOSTON PÄÄTÖS
            yhteisestä passitusmenettelystä 20 päivänä toukokuuta 1987 tehdyllä yleissopimuksella perustetussa EU:n ja yhteistä passitusta soveltavien maiden sekakomiteassa Euroopan unionin puolesta otettavasta kannasta kyseisen yleissopimuksen muutoksiin

               PERUSTELUT

               1.Ehdotuksen kohde

               Tämä ehdotus koskee päätöstä EU:n ja yhteistä passitusta soveltavien maiden sekakomiteassa
                  1
               , jäljempänä ’sekakomitea’, unionin puolesta otettavasta kannasta, kun on määrä antaa päätös yhteisestä passitusmenettelystä 20. toukokuuta 1987 tehdyn yleissopimuksen
                  2
               , jäljempänä ’yleissopimus’, liitteiden muuttamisesta.

               2.Ehdotuksen tausta

               2.1.Yleissopimus

               Yleissopimuksen tarkoituksena on helpottaa tavaroiden liikkumista Euroopan unionin ja muiden sellaisten maiden välillä, jotka ovat yleissopimusten sopimuspuolia. Sillä laajennetaan unionin passitusmenettely
                  3
                koskemaan muita yleissopimuksen sopimuspuolia kuin Euroopan unionia, ja siinä asetetaan elinkeinonharjoittajille ja tulliviranomaisille velvollisuudet, jotka koskevat tämän menettelyn mukaisesti yhdeltä sopimuspuolelta toiselle kuljetettuja tavaroita. Se tuli voimaan 1. tammikuuta 1988.

               Euroopan unioni on yleissopimuksen sopimuspuoli. Muut sopimuspuolet ovat Islannin tasavalta, Pohjois-Makedonian tasavalta, Norjan kuningaskunta, Serbian tasavalta, Sveitsin valaliitto ja Turkin tasavalta. Nämä maat mainitaan yleissopimuksessa yhteistä passitusta soveltavina maina.

               2.2.Sekakomitea

               Sekakomitean tehtävänä on hallinnoida yleissopimusta ja varmistaa sen asianmukainen täytäntöönpano. Sekakomitea muuttaa yleissopimuksen liitteitä hyväksymillään päätöksillä.

               Sekakomitean päätökset tehdään yksimielisesti
                  4
                yleissopimuksen 14 artiklan 2 kohdan mukaisesti.

               2.3.Suunniteltu sekakomitean säädös

               Sekakomitean on määrä hyväksyä vuoden 2021 alussa kirjallisella menettelyllä päätös yleissopimuksen liitteiden I ja III muuttamiseksi, jäljempänä ’suunniteltu säädös’.

               Suunnitellun säädöksen tarkoituksena on mukauttaa yleissopimusta unionin tullikoodeksin
                  5
                sekä siihen liittyvien delegoitujen ja täytäntöönpanoasetusten säännöksiin, jotka liittyvät passitusmenettelyyn ja unionitavaran tullioikeudelliseen asemaan, sekä tehdä tarvittavat muutokset yleissopimuksen liitteisiin Yhdistyneen kuningaskunnan erottua unionista
                  6
                ja liityttyä yleissopimukseen. Ne ovat seuraavat:

               Komission täytäntöönpanoasetuksen (EU) 2015/2447
                  7
               , jäljempänä ’täytäntöönpanoasetus’, 311 artiklaa, jossa säädetään tullivelan kantamisen siirtämispyynnöstä, muutettiin syyskuussa 2019
                  8
               . Muutoksessa esitetään säännöt kantamisen siirtämispyynnöstä tilanteessa, jossa passitustoimenpiteeseen osallistuvan jäsenvaltion tulliviranomainen saa todisteen siitä, että tullivelan syntymiseen johtaneet tapahtumat ovat tapahtuneet sen alueella. Kyseisen viranomaisen olisi pyydettävä lähtömaata siirtämään sille vastuu tullivelan kantamisen aloittamisesta. Lähtömaan olisi vahvistettava tietyn ajan kuluessa, siirtääkö se pyynnön esittävälle tulliviranomaiselle toimivallan takaisinperinnän aloittamiseen. Tämän vuoksi yleissopimuksen liitteessä I olevaa 50 artiklaa, joka vastaa täytäntöönpanosäädöksen 311 artiklaa, olisi muutettava.

               Täytäntöönpanosäädöksen liitettä 72–04, jossa kuvataan unionin passituksessa sovellettava toiminnan jatkuvuutta koskeva menettely, muutettiin ja sitä sovelletaan 30. kesäkuuta 2020 alkaen
                  9
               . Jotta passituksessa voitaisiin joustavoittaa toiminnan jatkuvuutta koskevaa menettelyä sekä vähentää muodollisuuksia ja tulliviranomaisille aiheutuvia kustannuksia, paperisten yleisvakuustodistusten ja vapautusta vakuuden antamisesta koskevien todistusten voimassaoloaikaa olisi jatkettava. Yleissopimuksen liitteessä I olevaa 79 artiklaa ja yleissopimuksen liitteen I lisäyksessä II olevan III luvun 19.3. kohtaa, joka vastaa täytäntöönpanosäädöksen liitteessä 72-04 olevan I osan III luvun 19.3. kohtaa, olisi muutettava.

               Kun unionin tullikoodeksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, Yhdistynyt kuningaskunta liittyy yleissopimukseen erillisenä sopimuspuolena
                  10
               , ja sovelletaan Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitettyä Irlantia/Pohjois-Irlantia koskevaa pöytäkirjaa
                  11
               . Yleissopimus sisältää viittauksia EU:n jäsenvaltioihin, yhteistä passitusta soveltaviin maihin ja niiden maakoodeihin. Sen vuoksi on tarpeen tehdä asianmukaisia muutoksia yleissopimuksen liitteeseen III, jotta tehdään ero Yhdistyneen kuningaskunnan ja Pohjois-Irlannin välillä ja selvennetään, että unionin tullikoodeksia sovelletaan Pohjois-Irlantiin, erityisesti vakuuksia koskevien määräysten osalta.

               EU:n kanta sekakomitean päätösluonnokseen yleissopimuksen lisämuutoksista perustuu neuvoston jo hyväksymiin EU:n sääntöihin (erityisesti unionin tullikoodeksin delegoituihin ja täytäntöönpanosäädöksiin). Se osuus, joka liittyy Irlantia/Pohjois-Irlantia koskevan pöytäkirjan soveltamiseen, on kyseisen pöytäkirjan mukainen.

               Suunniteltu säädös sitoo sopimuspuolia mainitun päätöksen 2 artiklan mukaisesti. Sen mukaan päätös tulee voimaan päivänä, jona se hyväksytään.

               Säännöksiä, jotka liittyvät paperisten yleisvakuustodistusten ja vapautusta vakuuden antamisesta koskevien todistusten voimassaoloaikaan, olisi sovellettava takautuvasti 30. kesäkuuta 2020 alkaen. Takaajille olisi turvattava yhtäläiset edellytykset unionin oikeuden ja yleissopimuksen puitteissa. Todistusten voimassaoloaikaa on unionin tullilainsäädännössä jo pidennetty 30. päivästä kesäkuuta 2020.

               Säännöksiä, jotka liittyvät Irlantia/Pohjois-Irlantia koskevan pöytäkirjan soveltamiseen, sovelletaan siitä hetkestä, kun unionin tullikoodeksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, jossa unionin tullikoodeksia sovelletaan edelleen kyseisen päivämäärän jälkeen, ja Yhdistynyt kuningaskunta liittyy yleissopimukseen erillisenä sopimuspuolena.

               Yleissopimuksen 15 artiklan 3 kohdan mukaan sopimuspuolet saattavat yleissopimuksen muuttamista koskevat päätökset voimaan oman lainsäädäntönsä mukaisesti.

               3.Unionin puolesta otettava kanta

                  Ehdotettu unionin puolesta otettava kanta on muuttaa yleissopimuksen liitteitä I ja III niiden mukauttamiseksi seuraaviin:

                  ·unionin tullilainsäädäntö, joka koskee unionin passitusjärjestelyjä, ja erityisesti täytäntöönpanosäädöksen muutettu 311 artikla, jossa säädetään tullivelan kantamisen siirtämispyynnöstä, ja täytäntöönpanoasetuksen liite 72-04 toiminnan jatkuvuutta koskevassa menettelyssä käytettyjen paperisten yleisvakuustodistusten ja vapautusta vakuuden antamisesta koskevien todistusten osalta;

                  ·Irlantia/Pohjois-Irlantia koskevan pöytäkirjan soveltaminen ja erityisesti eron tekeminen tarvittaessa Yhdistyneen kuningaskunnan ja Pohjois-Irlannin välillä.

               Ehdotettu kanta on yhteisen kauppapolitiikan mukainen.

               Koska yleissopimukseen ehdotetuilla muutoksilla varmistetaan, että yleissopimus vastaa kaikilta osin unionin tämänhetkistä lainsäädäntöä ja siten luodaan yhdenmukaiset edellytykset unionin passitusta ja yhteistä passitusmenettelyä koskevien säännösten johdonmukaiselle täytäntöönpanolle, nämä muutokset aiheuttaisivat huomattavia ja konkreettisia hyötyjä sekä elinkeinonharjoittajille että tulliviranomaisille.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Yleissopimuksen 15 artiklan 3 kohdassa määrätään, että EU:n ja yhteistä passitusta soveltavien maiden sekakomitea hyväksyy päätöksellään muutokset yleissopimuksen liitteisiin.

               4.1.2.Soveltaminen käsiteltävänä olevassa asiassa

               Sekakomitea on sopimuksella perustettu elin; se on perustettu yhteistä passitusmenettelyä koskevalla yleissopimuksella.

               Päätös, joka sekakomitean on määrä antaa, on säädös, jolla on oikeusvaikutuksia. Suunniteltu säädös sitoo sopimuspuolia kansainvälisen oikeuden nojalla yleissopimuksen 15 artiklan 3 kohdan ja 20 artiklan mukaisesti.

               Suunnitellulla säädöksellä ei täydennetä eikä muuteta yleissopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsiteltävänä olevassa asiassa

               Suunnitellun säädöksen pääasiallinen tarkoitus ja sisältö liittyvät tavoitteeseen varmistaa tehokkaat rajanylitysmenettelyt tavaroita varten. Suunnitellun säädöksen pääasiallinen tavoite ja sisältö liittyvät näin ollen yhteiseen kauppapolitiikkaan.

               Sen vuoksi ehdotetun päätöksen aineellisena oikeusperustana on SEUT-sopimuksen 207 artikla.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 207 artikla yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska sekakomitean päätöksellä muutetaan yleissopimusta ja sen liitteitä, se on aiheellista julkaista hyväksymisen jälkeen Euroopan unionin virallisessa lehdessä.

               2021/0002 (NLE)

               Ehdotus

               NEUVOSTON PÄÄTÖS

               yhteisestä passitusmenettelystä 20 päivänä toukokuuta 1987 tehdyllä yleissopimuksella perustetussa EU:n ja yhteistä passitusta soveltavien maiden sekakomiteassa Euroopan unionin puolesta otettavasta kannasta kyseisen yleissopimuksen muutoksiin

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Yhteistä passitusmenettelyä koskeva yleissopimus
                  12
               , jäljempänä ’yleissopimus’, tehtiin Euroopan talousyhteisön, Itävallan tasavallan, Suomen tasavallan, Islannin tasavallan, Norjan kuningaskunnan, Ruotsin kuningaskunnan ja Sveitsin valaliiton välillä 20 päivänä toukokuuta 1987, ja se tuli voimaan 1 päivänä tammikuuta 1988.

               (2)Yleissopimuksella perustettu sekakomitea voi yleissopimuksen 15 artiklan 3 kohdan a alakohdan nojalla hyväksyä päätöksellään muutoksia yleissopimuksen liitteisiin.

               (3)Sekakomitean on tarkoitus tehdä vuoden 2021 alussa päätös yleissopimuksen liitteiden I ja III muuttamisesta.

               (4)On aiheellista vahvistaa kyseisessä sekakomiteassa unionin puolesta otettava kanta, koska päätös yleissopimuksen liitteiden I ja II muuttamisesta tulee olemaan unionia sitova.

               (5)Komission täytäntöönpanoasetuksen (EU) 2015/2447
                  13
               , jäljempänä ’täytäntöönpanoasetus’, 311 artiklaa, jossa säädetään tullivelan kantamisen siirtämispyynnöstä, on muutettu
                  14
               . Kyseisen artiklan uusien 3 ja 4 kohtien mukaan tilanteessa, jossa passitustoimenpiteeseen osallistuvan jäsenvaltion tulliviranomainen saa todisteen siitä, että tullivelan syntymiseen johtaneet tapahtumat ovat tapahtuneet sen alueella, kyseisen viranomaisen olisi pyydettävä lähtömaata siirtämään sille vastuu tullivelan kantamisen aloittamisesta. Lähtömaan olisi vahvistettava tietyn ajan kuluessa, siirtääkö se pyynnön esittävälle tulliviranomaiselle toimivallan takaisinperinnän aloittamiseen. Yleissopimuksen liitteessä I olevaa 50 artiklaa, joka vastaa täytäntöönpanosäädöksen 311 artiklan säännöksiä, olisi muutettava vastaavasti.

               (6)Täytäntöönpanoasetuksen liitettä 72–04, jossa kuvataan unionin passituksessa sovellettava toiminnan jatkuvuutta koskeva menettely, on muutettu
                  15
               . Jotta passituksessa voitaisiin joustavoittaa toiminnan jatkuvuutta koskevaa menettelyä sekä vähentää muodollisuuksia ja tulliviranomaisille aiheutuvia kustannuksia, paperisten yleisvakuustodistusten ja vapautusta vakuuden antamisesta koskevien todistusten voimassaoloaikaa olisi jatkettava. Yleissopimuksen liitteessä I olevaa 79 artiklaa ja yleissopimuksen liitteen I lisäyksessä II olevan III luvun 19.3. kohtaa, joka vastaa täytäntöönpanosäädöksen liitteessä 72-04 olevan I osan III luvun 19.3 kohtaa, olisi muutettava.

               (7)Kun unionin tullikoodeksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, lukuun ottamatta Pohjois-Irlantia, Yhdistynyt kuningaskunta liittyy yleissopimukseen erillisenä sopimuspuolena
                  16
               , ja sovelletaan Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitettyä Irlantia/Pohjois-Irlantia koskevaa pöytäkirjaa
                  17
               . Yleissopimus sisältää viittauksia EU:n jäsenvaltioihin, yhteistä passitusta soveltaviin maihin ja niiden maakoodeihin. Sen vuoksi on tarpeen tehdä asianmukaiset muutokset yleissopimuksen liitteeseen III, jotta selvennetään, että Yhdistynyt kuningaskunta on yhteistä passitusta soveltava maa ja että unionin tullikoodeksia sovelletaan Pohjois-Irlantiin, erityisesti vakuuksia koskevien määräysten osalta,

               ON HYVÄKSYNYT TÄMÄN PÄÄTÖKSEN:

               1 artikla

               Sekakomitean 33. kokouksessa tai myöhemmässä kokouksessa taikka kirjallisella menettelyllä unionin puolesta otettava kanta kyseisen yleissopimuksen liitteiden muuttamiseen perustuu tähän päätökseen liitettyyn kyseisen sekakomitean päätösluonnokseen.

               Unionin edustajat sekakomiteassa voivat sopia sekakomitean päätösluonnokseen tehtävistä vähäisistä muutoksista ilman uutta neuvoston päätöstä.

               2 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        ”Common Transit Countries”, yhteistä passitusta soveltavat maat.

                     (2)

                        EYVL L 226, 13.8.1987, s. 2.

                     (3)

                        Unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013, 226 ja 227 artikla (EUVL L 269, 10.10.2013, s. 1).

                     (4)

                        Yksikään sopimuspuoli ei esitä vastalauseita.

                     (5)

                        Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).

                     (6)

                        EUVL L 29, 31.1.2020, s. 7.

                     (7)

                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

                     (8)

                        Komission täytäntöönpanoasetus (EU) 2019/1394, annettu 10 päivänä syyskuuta 2019, täytäntöönpanoasetuksen (EU) 2015/2447 muuttamisesta ja oikaisemisesta vapaaseen liikkeeseen luovutuksen valvontaa ja unionin tullialueelta poistumista koskevien tiettyjen sääntöjen osalta (EUVL L 234, 11.9.2019, s. 1).

                     (9)

                        Komission täytäntöönpanoasetus (EU) 2020/893, annettu 29 päivänä kesäkuuta 2020, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä annetun täytäntöönpanoasetuksen (EU) 2015/2447 muuttamisesta (EUVL L 206, 30.6.2020, s. 8).

                     (10)

                        EU:n ja yhteistä passitusta soveltavien maiden sekakomitean päätös N:o 1/2018, annettu 4 päivänä joulukuuta 2018, Yhdistyneen kuningaskunnan kutsumisesta liittymään yhteisestä passitusmenettelystä tehtyyn yleissopimukseen [2018/1987] (EUVL L 317, 14.12.2018, s. 47).

                     (11)

                        EUVL L 29, 31.1.2020, s. 102.

                     (12)

                        EYVL L 226, 13.8.1987, s. 2.

                     (13)

                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

                     (14)

                        Komission täytäntöönpanoasetus (EU) 2019/1394, annettu 10 päivänä syyskuuta 2019, täytäntöönpanoasetuksen (EU) 2015/2447 muuttamisesta ja oikaisemisesta vapaaseen liikkeeseen luovutuksen valvontaa ja unionin tullialueelta poistumista koskevien tiettyjen sääntöjen osalta (EUVL L 234, 11.9.2019, s. 1).

                     (15)

                        Komission täytäntöönpanoasetus (EU) 2020/2020, annettu 29 päivänä kesäkuuta 2020, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä annetun täytäntöönpanoasetuksen (EU) 2015/2447 muuttamisesta (EUVL L 206, 30.6.2020, s. 8).

                     (16)

                        EU:n ja yhteistä passitusta soveltavien maiden sekakomitean päätös N:o 1/2018, annettu 4 päivänä joulukuuta 2018, Yhdistyneen kuningaskunnan kutsumisesta liittymään yhteisestä passitusmenettelystä tehtyyn yleissopimukseen [2018/1987] (EUVL L 317, 14.12.2018, s. 47).

                     (17)

                        EUVL L 29, 31.1.2020, s. 102.

    ---documentbreak---

               EUROOPAN KOMISSIO
            Bryssel 13.1.2021
            COM(2021) 6 final
            LIITE
            asiakirjaan
            Ehdotus neuvoston päätökseksi
            yhteisestä passitusmenettelystä 20 päivänä toukokuuta 1987 tehdyllä yleissopimuksella perustetussa EU:n ja yhteistä passitusta soveltavien maiden sekakomiteassa Euroopan unionin puolesta otettavasta kannasta kyseisen yleissopimuksen muutoksiin

               LUONNOS
                  Yhteisestä passitusmenettelystä 20 päivänä toukokuuta 1987 tehdyllä yleissopimuksella perustetun EU:n ja yhteistä passitusta soveltavien maiden sekakomitean PÄÄTÖS N:o .../2021,
                  annettu... 2021,
                  yleissopimuksen liitteiden I ja III muuttamisesta

               EU:N JA YHTEISTÄ PASSITUSTA SOVELTAVIEN MAIDEN SEKAKOMITEA, joka

               ottaa huomioon yhteisestä passitusmenettelystä 20 päivänä toukokuuta 1987 tehdyn yleissopimuksen ja erityisesti sen 15 artiklan 3 kohdan a alakohdan,

               sekä katsoo seuraavaa:

               (1)Yhteisestä passitusmenettelystä 20 päivänä toukokuuta 1987 tehdyllä yleissopimuksella
                  1
               , jäljempänä ’yleissopimus’, perustettu sekakomitea hyväksyy mainitun yleissopimuksen 15 artiklan 3 kohdan a alakohdan mukaisesti päätöksellään muutoksia yleissopimuksen liitteisiin.

               (2)Komission täytäntöönpanoasetuksen (EU) 2015/2447
                  2
                311 artiklaa, jossa säädetään tullivelan kantamisen siirtämispyynnöstä, on muutettu
                  3
               . Kyseisen artiklan uusien 3 ja 4 kohtien mukaan tilanteessa, jossa passitustoimenpiteeseen osallistuvan jäsenvaltion tulliviranomainen saa todisteen siitä, että tullivelan syntymiseen johtaneet tapahtumat ovat tapahtuneet sen alueella, kyseisen viranomaisen olisi pyydettävä lähtömaata siirtämään sille vastuu tullivelan kantamisen aloittamisesta. Lähtömaan olisi vahvistettava tietyn ajan kuluessa, siirtääkö se pyynnön esittävälle tulliviranomaiselle toimivallan takaisinperinnän aloittamiseen. Sen vuoksi yleissopimuksen liitteessä I olevaa 50 artiklaa, joka vastaa komission täytäntöönpanoasetuksen (EU) 2015/2447 311 artiklan säännöksiä, olisi muutettava.

               (3)Komission täytäntöönpanoasetuksen (EU) 2015/2447 liitettä 72–04, jossa kuvataan unionin passituksessa sovellettava toiminnan jatkuvuutta koskeva menettely, on muutettu, ja sitä sovelletaan 30 päivästä kesäkuuta 2020
                  4
               . Luvussa III olevan muutetun 19.3 kohdan mukaan täytäntöönpanoasetuksen (EU) 2015/2447 liitteessä 72-04 säädettyä paperisten yleisvakuustodistusten ja vapautusta vakuuden antamisesta koskevien todistusten voimassaoloaikaa on jatkettu, jotta passituksessa voitaisiin joustavoittaa toiminnan jatkuvuutta koskevaa menettelyä sekä vähentää muodollisuuksia ja tulliviranomaisille aiheutuvia kustannuksia. Sen vuoksi yleissopimuksen liitteessä I olevaa 79 artiklaa ja yleissopimuksen liitteen I lisäyksessä II olevan III luvun 19.3. kohtaa, joka vastaa edellä mainitun täytäntöönpanoasetuksen liitteessä 72-04 olevan I osan III luvun 19.3. kohtaa, olisi muutettava. Tätä muutosta olisi myös sovellettava 30 päivästä kesäkuuta 2020 alkaen, jotta takaajille turvataan yhtäläiset edellytykset unionin tullilainsäädännön ja yleissopimuksen mukaisesti.

               (4)Takaajan sitoumuksissa käytettävät lomakkeet esitetään yleissopimuksen liitteen III lisäyksissä C1, C2, C4, C5 ja C6. Kyseisissä lomakkeissa luetellaan unionin jäsenvaltiot sekä muut yleissopimuksen sopimuspuolet. EU:n ja yhteistä passitusta soveltavien maiden sekakomitean päätöksellä N:o 2/2018
                  5
                poistetaan viittaukset Yhdistyneeseen kuningaskuntaan Euroopan unionin jäsenvaltiona ja lisätään viittaukset Yhdistyneeseen kuningaskuntaan yhteistä passitusta soveltavana maana päivämäärästä, jona Yhdistynyt kuningaskunta liittyy yleissopimukseen erillisenä sopimuspuolena. Kuitenkin Irlantia/Pohjois-Irlantia koskevan pöytäkirjan
                  6
                soveltamisen seurauksena Pohjois-Irlanti olisi mainittava unionin passitustapahtumien osalta siten, että kaikkien EU:n jäsenvaltioissa voimassa olevien vakuuksien osoitetaan olevan voimassa myös Pohjois-Irlannissa.

               (5)Irlantia/Pohjois-Irlantia koskevan pöytäkirjan soveltamisen seurauksena ja asetuksen (EY) N:o 471/2009
                  7
                5 artiklan 2 kohdan mukaisesti on otettu käyttöön uusi koodi XI
                  8
               , jotta voidaan tehdä ero Yhdistyneen kuningaskunnan ja Pohjois-Irlannin välillä. Yleissopimuksen liitteessä III olevassa lisäyksessä A2 ja lisäyksessä B1 määritettyjen maakoodien käyttöä olisi muutettava vastaavasti.

               (6)Jotta voidaan varmistaa uuden koodin ”XI” asianmukainen soveltaminen, kaikkien yleissopimuksessa olevien maakoodien käyttöön liittyvien mainintojen olisi viitattava yleissopimuksen liitteessä III olevaan lisäykseen A2 tai lisäykseen B1.

               (7)EU:n ja yhteistä passitusta soveltavien maiden sekakomitean päätös N:o 2/2018 tulee voimaan 1 päivänä tammikuuta 2021 sen jälkeen kun EU:n ja yhteistä passitusta soveltavien maiden sekakomitean päätös 1/2019
                  9
                tuli voimaan 4 päivänä joulukuuta 2019. Päätöksellä N:o 1/2019 lisättiin uusi nimi ”Pohjois-Makedonian tasavalta” yleissopimuksen liitteen III lisäyksissä C1, C2, C4, C5 ja C6 esitettäviin takaajan sitoumuksissa käytettäviin lomakkeisiin mutta päätöksessä N:o 2/2018 käytettiin edelleen virheellisesti vanhaa nimeä ”Entinen Jugoslavian tasavalta Makedonia” lisäysten C1, C2 ja C4 osalta. Tämän vuoksi kyseisiin lomakkeisiin olisi palautettava uusi nimi ”Pohjois-Makedonian tasavalta”.

               Sen vuoksi yleissopimusta olisi muutettava,

               ON HYVÄKSYNYT TÄMÄN PÄÄTÖKSEN:

               1 artikla

               (1)Muutetaan yleissopimuksen liite I tämän päätöksen liitteen A mukaisesti.

               (2)Muutetaan yleissopimuksen liite III tämän päätöksen liitteen B mukaisesti.

               2 artikla

               Tämä päätös tulee voimaan päivänä, jona se hyväksytään.

               Liitteessä A olevaa 2 ja 3 kohtaa sovelletaan 30 päivästä kesäkuuta 2020.

               Liitteessä B olevaa 1–4 kohtaa sovelletaan päivästä, jona Yhdistynyt kuningaskunta liittyy yleissopimukseen erillisenä sopimuspuolena.

               Tehty …..

                     Sekakomitean puolesta

                     Puheenjohtaja

               Liite A

               Muutetaan yleissopimuksen liite I seuraavasti:

               (1)Lisätään 50 artiklaan 3 ja 4 kohta seuraavasti:

               ”3. Jos passitustoimenpiteeseen osallistuvan maan tulliviranomainen on saanut ennen 114 artiklan 2 kohdan a alakohdassa tarkoitetun määräajan umpeutumista todisteen siitä, että velan syntymiseen johtaneet tapahtumat ovat tapahtuneet sen alueella, kyseisen viranomaisen on viipymättä ja joka tapauksessa ennen mainitun määräajan päättymistä lähetettävä lähtömaan tulliviranomaiselle asianmukaisesti perusteltu pyyntö siirtää vastuu tullivelan kantamisen aloittamisesta pyynnön esittävälle tulliviranomaiselle.

               4. Lähtömaan tulliviranomaisen on vahvistettava ottaneensa vastaan 3 kohdan mukaisesti esitetyn pyynnön ja ilmoitettava pyynnön esittävälle tulliviranomaiselle 28 päivän kuluessa pyynnön lähettämistä, suostuuko se pyyntöön ja siihen, että vastuu tullivelan kantamisen aloittamisesta siirretään pyynnön esittävälle viranomaiselle.”

               (2)79 artiklassa:

               (a)korvataan 2 kohta seuraavasti:

               ”2. Yleisvakuustodistuksen tai vapautusta vakuuden antamisesta koskevan todistuksen voimassaoloaika saa olla enintään viisi vuotta. Vakuustullitoimipaikka voi kuitenkin pidentää kyseistä voimassaoloaikaa yhdellä enintään viiden vuoden pituisella ajanjaksolla.”

               (b)lisätään 2 kohdan jälkeen 3 ja 4 kohta seuraavasti:

               ”3. Jos vakuustullitoimipaikalle ilmoitetaan todistuksen voimassaoloaikana, että todistus ei lukuisten muutosten vuoksi ole riittävän helposti luettavissa ja että lähtötullitoimipaikka voi hylätä sen, vakuustullitoimipaikan on mitätöitävä todistus ja annettava tarvittaessa uusi todistus.

               4. Todistukset, joiden voimassaoloaika on kaksi vuotta, pysyvät voimassa. Vakuustullitoimipaikka voi pidentää niiden voimassaoloaikaa toisella enintään viiden vuoden pituisella ajanjaksolla.”

               (3)Korvataan lisäyksessä II olevan III luvun 19.3 alakohta seuraavasti:

               ”19.3 Yleisvakuustodistuksen tai vapautusta vakuuden antamisesta koskevan todistuksen voimassaoloaika saa olla enintään viisi vuotta. Vakuustullitoimipaikka voi kuitenkin pidentää kyseistä voimassaoloaikaa yhdellä enintään viiden vuoden pituisella ajanjaksolla.

               Jos vakuustullitoimipaikalle ilmoitetaan todistuksen voimassaoloaikana, että todistus ei lukuisten muutosten vuoksi ole riittävän helposti luettavissa ja että lähtötullitoimipaikka voi hylätä sen, vakuustullitoimipaikan on mitätöitävä todistus ja annettava tarvittaessa uusi todistus.

               Todistukset, joiden voimassaoloaika on kaksi vuotta, pysyvät voimassa. Vakuustullitoimipaikka voi pidentää niiden voimassaoloaikaa toisella enintään viiden vuoden pituisella ajanjaksolla.”

               Liite B

               Muutetaan yleissopimuksen liite III seuraavasti:

               (1)Korvataan lisäyksessä A1 olevan II osaston II luvun B kohdan ”Passitusilmoituksen sisältö” luetelmakohdassa ”VAKUUDEN VIITE” teksti ”(ISO alpha-2 -maakoodi)” kentän 2 sarakkeessa ”Sisältö” seuraavasti:

               ”(Lisäyksessä A2 esitetty maakoodi)”.

               (1)Lisätään lisäyksessä A2 olevaan 1 kohtaan virke seuraavasti:

               ”Pohjois-Irlannin osalta käytetään koodia XI”.

               (2)Korvataan lisäyksessä A4 olevassa 1 kohdassa teksti ”(ISO alpha-2 -maakoodi)” kentän 2 sarakkeessa ”Sisältö” seuraavasti:

               ”(Lisäyksessä A2 esitetty maakoodi)”.

               (3)Muutetaan lisäyksessä B1 oleva 51 kohta seuraavasti:

               (a)Korvataan teksti ’”GB Yhdistynyt kuningaskunta” seuraavasti:

               ”GB
                     Yhdistynyt kuningaskunta (lukuun ottamatta Pohjois-Irlantia)”.

               (b)Lisätään luetteloon kohta seuraavasti:

               ”XI
                     Pohjois-Irlanti”.

               (4)Muutetaan lisäyksessä C1 oleva 1 kohta seuraavasti:

               (a)Korvataan ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”.

               (b)Lisätään ilmaisuun ”Ison-Britannian ja Pohjois-Irlannin yhdistynyt kuningaskunta3” loppuviitteen 3 edelle loppuviite 3a, jossa on seuraava teksti:

               ”Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”

               (5)Muutetaan lisäyksessä C2 oleva 1 kohta seuraavasti:

               (a)Korvataan ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”.

               (b)Lisätään ilmaisuun ”Ison-Britannian ja Pohjois-Irlannin yhdistynyt kuningaskunta” loppuviite 2a, jossa on seuraava teksti:

               ”Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”

               (6)Muutetaan lisäyksessä C4 oleva 1 kohta seuraavasti:

               (a)Korvataan ilmaisu ”entisen Jugoslavian tasavallan Makedonian” ilmaisulla ”Pohjois-Makedonian tasavallan”;

               (b)Lisätään ilmaisuun ”Ison-Britannian ja Pohjois-Irlannin yhdistynyt kuningaskunta3” loppuviitteen 3 edelle loppuviite 3a, jossa on seuraava teksti:

               ”Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia on pidettävä osana Euroopan unionia tätä vakuutta sovellettaessa. Sen vuoksi Euroopan unionin tullialueelle sijoittautuneen takaajan on ilmoitettava tiedoksianto-osoite tai nimettävä asiamies Pohjois-Irlannissa, jos vakuutta voidaan käyttää siellä. Jos kuitenkin yhteistä passitusta koskeva vakuus on voimassa Euroopan unionissa ja Yhdistyneessä kuningaskunnassa, yksi ainoa tiedoksianto-osoite tai nimetty edustaja Yhdistyneessä kuningaskunnassa voi kattaa Yhdistyneen kuningaskunnan kaikki osat eli myös Pohjois-Irlannin.”

               (7)Muutetaan lisäyksessä C5 oleva 7 rivi seuraavasti:

               (1)Lisätään ilmaisuun ”Yhdistynyt kuningaskunta” alaviite (**), jossa on seuraava teksti:

               (2)”(**) Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia olisi pidettävä osana Euroopan unionia tätä vakuutta sovellettaessa.”

               (8)Muutetaan lisäyksessä C6 oleva 6 rivi seuraavasti:

               (1)Lisätään ilmaisuun ”Yhdistynyt kuningaskunta” alaviite (**), jossa on seuraava teksti:

               (2)”(**) Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen sisältyvän Irlantia/Pohjois-Irlantia koskevan pöytäkirjan nojalla Pohjois-Irlantia olisi pidettävä osana Euroopan unionia tätä vakuutta sovellettaessa. ”

                     (1)

                        EYVL L 226, 13.8.1987, s. 2.

                     (2)

                        Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

                     (3)

                        Komission täytäntöönpanoasetus (EU) 2019/1394, annettu 10 päivänä syyskuuta 2019, täytäntöönpanoasetuksen (EU) 2015/2447 muuttamisesta ja oikaisemisesta vapaaseen liikkeeseen luovutuksen valvontaa ja unionin tullialueelta poistumista koskevien tiettyjen sääntöjen osalta (EUVL L 234, 11.9.2019, s. 1).

                     (4)

                        Komission täytäntöönpanoasetus (EU) 2020/893, annettu 29 päivänä kesäkuuta 2020, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä annetun täytäntöönpanoasetuksen (EU) 2015/2447 muuttamisesta (EUVL L 206, 30.6.2020, s. 8).

                     (5)

                        EUVL L 317, 14.12.2018, s. 48.

                     (6)

                        Sopimukseen Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä liitetty Irlantia ja Pohjois-Irlantia koskeva pöytäkirja (EUVL L 29, 31.1.2020, s. 102).

                     (7)

                        Euroopan parlamentin ja neuvoston asetus (EY) N:o 471/2009, annettu 6 päivänä toukokuuta 2009, kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta (EUVL L 152, 16.6.2009, s. 23).

                     (8)

                        Komission täytäntöönpanoasetus (EU) 2020/1470, annettu 12 päivänä lokakuuta 2020, tavaroiden ulkomaankauppaa koskevien Euroopan tilastojen maa- ja alueluokituksesta ja muiden yritystilastojen maantieteellisestä jaottelusta (EUVL L 334, 13.10.2020, s. 2).

                     (9)

                        EUVL L 103, 3.4.2020, s. 47.


               EUROOPAN KOMISSIO
            Bryssel 27.1.2021
            COM(2021) 27 final
            2021/0014(NLE)
            Ehdotus
            NEUVOSTON PÄÄTÖS
            kauppakomiteassa Euroopan unionin puolesta esitettävästä kannasta, joka koskee Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII lisäyksen 1 (”Julkiset hankinnat”) muuttamista

               PERUSTELUT

               1.Ehdotuksen kohde

               Tämä ehdotus koskee päätöstä Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’kauppasopimus’, kauppakomiteassa unionin puolesta otettavan kannan vahvistamisesta etenkin kauppasopimuksen 191 artiklan osalta.

               Kauppasopimuksen 191 artiklassa vahvistetaan menettelyt, joiden mukaisesti osapuoli voi muuttaa tai oikaista kauppasopimuksen VI osaston mukaisten julkisten hankintojen soveltamisalaa.

               Kauppasopimuksen liitteen XII (”Julkiset hankinnat”) lisäyksessä 1 olevassa A jakson 1 alajaksossa (”Keskushallinnon yksiköt”) täsmennetään Kolumbian keskushallinnon yksiköt, joiden hankintatoiminta kuuluu VI osaston soveltamisalaan.

               Bogotassa 17. lokakuuta 2019 pidetyssä julkisten hankintojen alakomitean kokouksessa Kolumbia ilmoitti unionille aikomuksestaan saattaa ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun unionin ja Kolumbian välistä kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään näille virastoille, käyttivät ministeritason hankintayksiköt. Virastoja ei tällä hetkellä mainita Kolumbian keskushallinnon hankintayksiköiden luettelossa.

               Unioni ja Kolumbia sopivat kauppasopimuksen liitteen XII lisäyksessä 1 olevan A jakson 1 alajakson muuttamisesta. Unioni ja Kolumbia ovat yhtä mieltä siitä, että kyseinen ajan tasalle saattaminen ei anna aihetta korvaavien mukautusten tekemiseen, koska kyseessä on kauppasopimuksen 191 artiklan 2 kohdan mukainen vähäinen muutos.

               Kauppasopimuksen 14 artiklan 3 kohdan, luettuna yhdessä sen 12 artiklan 4 kohdan kanssa, nojalla päätös kauppasopimuksen liitteen XII lisäyksessä 1 olevan A jakson 1 alajakson muuttamisesta voidaan hyväksyä kauppakomiteassa, joka on perustettu Euroopan unionin ja Kolumbian, jäljempänä ’asianomainen Andien yhteisöön kuuluva allekirjoittajamaa’, välisellä kauppasopimuksella, koska päätös liittyy yksinomaan näiden maiden kahdenvälisiin suhteisiin.

               2.Ehdotuksen tausta

               2.1.Kauppasopimus

               Kauppasopimuksen tarkoituksena on avata markkinoita ja lisätä kauppasuhteiden vakautta Euroopan unionin ja sen jäsenvaltioiden sekä Kolumbian, Ecuadorin ja Perun välillä.

               Yksi kauppasopimuksen päätavoitteista on osapuolten julkisten hankintojen markkinoiden tosiasiallinen ja vastavuoroinen avaaminen. Kauppasopimuksen julkisia hankintoja koskevalla VI osastolla pyritään ensinnäkin vahvistamaan julkisia hankintoja koskevat säännöt sen varmistamiseksi, että hankintasopimukset tehdään avoimella, tehokkaalla ja syrjimättömällä tavalla, ja toisekseen avaamaan julkisten hankintojen markkinoita vastavuoroisesti molempien osapuolten tarjoajille, tavaroille ja palveluille. EU ja Kolumbia ovat siksi neuvotelleet kahdenvälisesti keskinäisestä pääsystä tarjouspyyntöihin, joiden soveltamisala on määritelty julkisia hankintoja koskevassa luvussa. Kyseisessä luvussa määritellään, millaisiin yksittäisiin hankintoihin neuvoteltuja menettely- ja aineellisoikeudellisia sääntöjä sovelletaan.

               Unioni ja Kolumbia ovat yhtä mieltä siitä, että Kolumbian keskushallintotason hankintayksiköiden luettelo olisi saatettava ajan tasalle lisäämällä siihen kyseiset kuusi virastoa tämän päätöksen mukaisesti.

               Näin ollen unioni ja Kolumbia sopivat kauppasopimuksen liitteen XII lisäyksessä 1 olevan A jakson 1 alajakson muuttamisesta ilman korvaavia mukautuksia, sillä kyseessä on kauppasopimuksen 191 artiklan 2 kohdan mukainen vähäinen muutos.

               2.2.Kauppakomitea

               Kauppasopimuksen 12 artiklalla perustetun kauppakomitean tehtävänä on valvoa ja helpottaa kauppasopimuksen toimintaa ja sen määräysten asianmukaista soveltamista, arvioida kauppasopimuksen soveltamisesta saatuja tuloksia ja erityisesti osapuolten välisten kauppa- ja taloussuhteiden kehitystä, valvoa kaikkien kauppasopimuksella perustettujen erityiselinten työtä ja suositella tarvittavia toimia, arvioida ja tehdä päätöksiä mistä tahansa asioista, jotka erityiselimet ovat antaneet sille käsiteltäväksi, sekä hyväksyä oma työjärjestyksensä, kokousaikataulunsa ja kokoustensa esityslista. Kauppakomitea tekee päätöksensä yksimielisesti. Päätökset sitovat osapuolia, joiden on toteutettava kaikki päätösten täytäntöönpanemiseksi tarvittavat toimenpiteet. Kauppasopimuksen 12 artiklan 4 kohdassa tarkoitetuissa tapauksissa unioni ja asianomainen Andien yhteisöön kuuluva allekirjoittajamaa tekevät kaikki päätökset, ja kyseiset päätökset ovat voimassa ainoastaan näiden osapuolten välillä edellyttäen, että tällaiset päätökset eivät vaikuta toisen Andien yhteisöön kuuluvan allekirjoittajamaan oikeuksiin ja velvollisuuksiin (14 artiklan 3 kohta).

               2.3.Suunniteltu kauppakomiteakomitean säädös

               Bogotassa 17. lokakuuta 2019 pidetyssä julkisten hankintojen alakomitean kuudennessa kokouksessa Kolumbia ilmoitti unionille aikomuksestaan saattaa ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa.

               Suunnitellulla säädöksellä on määrä tehdä muutos kauppasopimuksen liitteen XII (”Julkiset hankinnat”) lisäyksessä 1 olevan A jakson 1 alajaksoon (”Keskushallinnon yksiköt”), jossa täsmennetään Kolumbian aluehallintotason yksiköt, joiden hankintatoiminta kuuluu VI osaston soveltamisalaan.

               Ehdotetulla muutoksella saatetaan ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa.

               Suunniteltu säädös sitoo osapuolia kauppasopimuksen 14 artiklan 2 kohdan mukaisesti. Kyseisessä kohdassa määrätään seuraavaa: ”Kauppakomitean päätökset sitovat osapuolia, joiden on toteutettava kaikki päätösten täytäntöönpanemiseksi tarvittavat toimenpiteet.”

               3.Unionin puolesta esitettävä kanta

               Neuvostoa pyydetään tekemään päätös Euroopan unionin puolesta esitettävästä kannasta Euroopan unionin, Kolumbian ja Perun välisen kauppakomitean päätösluonnokseen, jolla muutetaan kauppasopimuksen liitteen XII (”Julkiset hankinnat”) lisäyksessä 1 olevan A jakson 1 alajaksoa (”Keskushallinnon yksiköt”), jossa täsmennetään Kolumbian aluehallinnon yksiköt, joiden hankintatoiminta kuuluu VI osaston soveltamisalaan.

               Euroopan unionin puolesta ehdotettuun muutokseen esitettävä kanta vastaa tähän päätökseen liitettyä kauppakomitean päätösluonnosta.

               Kyseisen muutoksen tarkoituksena on saattaa ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun unionin ja Kolumbian välistä kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään näille virastoille, käyttivät ministeritason hankintayksiköt. Virastoja ei tällä hetkellä mainita Kolumbian keskushallinnon hankintayksiköiden luettelossa.

               Kauppasopimuksen 191 artiklassa (”Soveltamisalan muutokset ja oikaisut”) määrätään mahdollisuudesta muuttaa julkisia hankintoja koskevan VI osaston soveltamisalaa. Kauppasopimuksen 191 artiklan 4 kohdan mukaisesti osapuolilla on valtuudet hyväksyä kauppakomiteassa kaikki tällaiset ehdotetut muutokset kauppasopimuksen asianmukaiseen liitteeseen – käsillä olevassa tapauksessa liitteeseen XII (”Julkiset hankinnat”).

               Unioni ja Kolumbia voivat hyväksyä päätöksen kauppakomiteassa, koska se on voimassa ainoastaan unionin ja Kolumbian välillä ja koska se liittyy yksinomaan näiden maiden kahdenvälisiin suhteisiin kauppasopimuksen 14 artiklan 3 kohdan mukaisesti.

               Ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ’säädökset, joilla on oikeusvaikutuksia’ kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .

               4.1.2.Soveltaminen käsillä olevassa asiassa

               Kauppakomitea on sopimuksella perustettu elin; se on perustettu Euroopan unionin ja sen jäsenvaltioiden sekä Kolumbian ja Perun välisellä kauppasopimuksella.

               Päätös, joka kauppakomitean on määrä hyväksyä kauppasopimuksen 14 artiklan 2 kohdan mukaisesti, on oikeudellisesti sitova säädös. Suunnitellulla säädöksellä ei täydennetä eikä muuteta kauppasopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta eli se, jota pääasiallinen tai ensisijainen tavoite tai osatekijä edellyttää.

               4.2.2.Soveltaminen käsillä olevassa asiassa

               Suunnitellun säädöksen pääasiallinen tarkoitus ja sisältö eli kauppasopimuksen VI osaston mukaisten julkisten hankintojen soveltamisalan laajentaminen kuuluvat yhteisen kauppapolitiikan alaan.

               Sen vuoksi ehdotetun päätöksen aineellinen oikeusperusta on SEUT-sopimuksen 207 artikla ja erityisesti sen 4 kohta.

               4.3.Päätelmä

               Ehdotetun päätöksen oikeusperustana tulisi olla SEUT-sopimuksen 207 artiklan 4 kohdan ensimmäinen alakohta yhdessä SEUT-sopimuksen 218 artiklan 9 kohdan kanssa.

               5.Suunnitellun säädöksen julkaiseminen

               Koska neuvoston säädöksellä muutetaan kauppasopimuksen liitteen XII (”Julkiset hankinnat”) lisäyksessä 1 olevan A jakson 1 alajaksoa (”Keskushallinnon yksiköt”), säädös on aiheellista julkaista Euroopan unionin virallisessa lehdessä sen jälkeen kun se on hyväksytty.

               2021/0014 (NLE)

               Ehdotus

               NEUVOSTON PÄÄTÖS

               kauppakomiteassa Euroopan unionin puolesta esitettävästä kannasta, joka koskee Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII lisäyksen 1 (”Julkiset hankinnat”) muuttamista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,

               ottaa huomioon Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen ja erityisesti sen 191 artiklan,

               ottaa huomioon Euroopan komission ehdotuksen,

               sekä katsoo seuraavaa:

               (1)Unionin allekirjoitti Euroopan unionin ja sen jäsenvaltioiden sekä Kolumbian ja Ecuadorin välisen kauppasopimuksen neuvoston päätöksen 2012/735/EU
                  2
                 mukaisesti, ja sitä on sovellettu väliaikaisesti 1 päivästä maaliskuuta 2013 unionin ja Perun välillä sekä 1 päivästä elokuuta 2013 unionin ja Kolumbian välillä. Kauppasopimusta muutettiin Ecuadorin liittymispöytäkirjalla
                  3
               , joka allekirjoitettiin 11 päivänä marraskuuta 2016 neuvoston päätöksen (EU) 2016/2369
                  4
                mukaisesti ja jota on sovellettu väliaikaisesti 1 päivästä tammikuuta 2017, jäljempänä ’kauppasopimus’.

               (2)Kauppasopimuksen 14 artiklan 3 kohdan, luettuna yhdessä sen 12 artiklan 4 kohdan kanssa, nojalla päätös voidaan hyväksyä unionin ja Kolumbian välisellä kauppasopimuksella perustetussa kauppakomiteassa, koska se liittyy yksinomaan näiden maiden kahdenvälisiin suhteisiin.

               (3)Kauppakomitea hyväksyy päätöksen kauppasopimuksen liitteen XII lisäyksessä 1 olevan A jakson 1 alajakson muuttamisesta siten, että Kolumbian keskushallintotason hankintayksiköiden luetteloon lisätään kuusi virastoa.

               (4)On aiheellista vahvistaa kauppakomiteassa unionin puolesta esitettävä kanta, koska päätös kauppasopimuksen liitteen XII lisäyksessä 1 olevan A jakson 1 alajakson muuttamisesta tulee olemaan unionia sitova kauppasopimuksen 14 artiklan 2 kohdan mukaisesti.

               (5)Kauppasopimuksen 191 artiklassa vahvistetaan menettelyt, joiden mukaisesti osapuoli voi muuttaa tai oikaista kauppasopimuksen VI osaston mukaisten julkisten hankintojen soveltamisalaa.

               (6)Kauppasopimuksen julkisia hankintoja koskevan liitteen XII lisäyksessä 1 olevan A jakson keskushallinnon yksiköitä koskevassa 1 alajaksossa täsmennetään Kolumbian keskushallinnon yksiköt, joiden hankintatoiminta kuuluu VI osaston soveltamisalaan.

               (7)Bogotassa 17. lokakuuta 2019 pidetyssä julkisten hankintojen alakomitean kokouksessa Kolumbia ilmoitti unionille aikomuksestaan saattaa ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun unionin ja Kolumbian välistä kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään näille virastoille, käyttivät ministeritason hankintayksiköt. Virastoja ei tällä hetkellä mainita Kolumbian keskushallinnon hankintayksiköiden luettelossa.

               (8)Unioni ja Kolumbia ovat yhtä mieltä siitä, että Kolumbian keskushallintotason hankintayksiköiden luettelo olisi saatettava ajan tasalle lisäämällä siihen kyseiset kuusi virastoa.

               (9)Sen vuoksi on aiheellista muuttaa kauppasopimuksen liitteen XII lisäyksessä 1 olevan A jakson 1 alajaksoa. Unioni ja Kolumbia ovat yhtä mieltä siitä, että kyseinen ajan tasalle saattaminen ei anna aihetta korvaavien mukautusten tekemiseen, koska kyseessä on kauppasopimuksen 191 artiklan 2 kohdan mukainen vähäinen muutos,

               ON HYVÄKSYNYT TÄMÄN PÄÄTÖKSEN:

               1 artikla

               Kauppakomiteassa unionin puolesta esitettävä kanta perustuu tähän päätökseen liitettyyn kauppakomitean päätösluonnokseen Euroopan unionin ja sen jäsenvaltioiden sekä Kolumbian, Ecuadorin ja Perun välisen kauppasopimuksen liitteen XII lisäyksen 1 muuttamisesta.

               2 artikla

               Kun kauppakomitean päätös on hyväksytty, se julkaistaan Euroopan unionin virallisessa lehdessä.

               3 artikla

               Tämä päätös on osoitettu komissiolle.

               Tehty Brysselissä

                     Neuvoston puolesta

                     Puheenjohtaja

                     (1)

                        Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (2)

                        Neuvoston päätös 2012/735/EU, annettu 31 päivänä toukokuuta 2012, Euroopan unionin ja sen jäsenvaltioiden sekä Kolumbian ja Perun välisen kauppasopimuksen allekirjoittamisesta unionin puolesta ja sen väliaikaisesta soveltamisesta (EUVL L 354, 21.12.2012, s. 1).

                     (3)

                        Liittymispöytäkirja Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi (EUVL L 356, 24.12.2016, s. 3).

                     (4)

                        Neuvoston päätös (EU) 2016/2369, annettu 11 päivänä marraskuuta 2016, Euroopan unionin ja sen jäsenvaltioiden sekä Kolumbian ja Perun väliseen kauppasopimukseen Ecuadorin liittymisen huomioon ottamiseksi tehdyn liittymispöytäkirjan allekirjoittamisesta unionin puolesta sekä sen väliaikaisesta soveltamisesta (EUVL L 356, 24.12.2016, s. 1).

    ---documentbreak---

               EUROOPAN KOMISSIO
            Bryssel 27.1.2021
            COM(2021) 27 final
            LIITE
            asiakirjaan
            Ehdotus neuvoston päätökseksi
            kauppakomiteassa Euroopan unionin puolesta esitettävästä kannasta, joka koskee Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII lisäyksen 1 ("Julkiset hankinnat") muuttamista

               LUONNOS

               EU:N SEKÄ KOLUMBIAN, PERUN JA ECUADORIN KAUPPAKOMITEAN PÄÄTÖS N:O 2/2020,

               annettu [XX] 2021,

               Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII lisäyksen 1 (”Julkiset hankinnat”) muuttamisesta

               KAUPPAKOMITEA, joka

               ottaa huomioon Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen ja erityisesti sen 191 artiklan,

               sekä katsoo seuraavaa:

               (1)Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’kauppasopimus’, 191 artiklassa vahvistetaan menettelyt, joiden mukaisesti osapuoli voi muuttaa tai oikaista kauppasopimuksen VI osaston mukaisten julkisten hankintojen soveltamisalaa.

               (2)Kauppasopimuksen liitteen XII lisäyksessä 1 olevan A jakson keskushallinnon yksiköitä koskevassa 1 alajaksossa täsmennetään Kolumbian keskushallinnon yksiköt, joiden hankintatoiminta kuuluu VI osaston soveltamisalaan.

               (3)Bogotassa 17. lokakuuta 2019 pidetyssä julkisten hankintojen alakomitean kokouksessa Kolumbia ilmoitti unionille aikomuksestaan saattaa ajan tasalle keskushallinnon hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun unionin ja Kolumbian välistä kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään näille virastoille, käyttivät ministeritason hankintayksiköt. Virastoja ei tällä hetkellä mainita Kolumbian keskushallinnon hankintayksiköiden luettelossa.

               (4)Unioni ja Kolumbia ovat yhtä mieltä siitä, että Kolumbian keskushallintotason hankintayksiköiden luettelo olisi saatettava ajan tasalle lisäämällä siihen kyseiset kuusi virastoa tämän päätöksen mukaisesti.

               (5)Sen vuoksi on aiheellista muuttaa kauppasopimuksen liitteen XII lisäyksessä 1 olevan A jakson 1 alajaksoa. Unioni ja Kolumbia ovat yhtä mieltä siitä, että kyseinen ajan tasalle saattaminen ei anna aihetta korvaavien mukautusten tekemiseen, koska kyseessä on kauppasopimuksen 191 artiklan 2 kohdan mukainen vähäinen muutos.

               (6)Kauppasopimuksen 14 artiklan 3 kohdan, luettuna yhdessä sen 12 artiklan 4 kohdan kanssa, nojalla päätös kauppasopimuksen liitteen XII lisäyksessä 1 olevan A jakson 1 alajakson muuttamisesta voidaan hyväksyä kauppakomiteassa, joka on perustettu Euroopan unionin ja asianomaisena Andien yhteisöön kuuluvana allekirjoittajamaana olevan Kolumbian, välisellä kauppasopimuksella, koska päätös liittyy yksinomaan näiden maiden kahdenvälisiin suhteisiin,

               ON HYVÄKSYNYT TÄMÄN PÄÄTÖKSEN:

               1 artikla

               Lisätään kauppasopimuksen liitteen XII lisäyksessä 1 olevan A jakson 1 alajaksossa olevaan keskushallintotason hankintayksiköiden luetteloon seuraava otsikko ja kuusi virastoa:

               ”Toimeenpanovirastot

               29. Agencia Nacional de Minería

               30. Agencia Nacional de Infraestructura

               31. Agencia Nacional de Seguridad Vial

               32. Agencia Nacional del Espectro

               33. Agencia Presidencial de Cooperación Internacional de Colombia

               34. Agencia de Desarrollo Rural”.

               2 artikla

               Edellä 1 artiklassa säädettyyn muutokseen ei liity korvaavia mukautuksia.

               3 artikla

               Tämä päätös tulee voimaan […].

               Tämä päätös laaditaan kauppasopimuksen osapuolten virallisilla kielillä, ja kukin teksti on yhtä todistusvoimainen.

               Tehty […]

                        Kauppakomitean puolesta


               EUROOPAN KOMISSIO
            Bryssel 27.1.2021
            COM(2020) 834 final/2
            2020/0368(NLE)
            COM(2020) 834 final of 10.12.2020 downgraded on 27.1.2021
            Ehdotus
            NEUVOSTON PÄÄTÖS
            SEUT-sopimuksen 218 artiklan 9 kohdan nojalla unionin kannasta sekakomitean päätösluonnokseen sellaisten tavaroiden määrittelystä, joihin ei liity vaaraa

               PERUSTELUT

               1.Ehdotuksen kohde

               Komissio ehdottaa, että neuvosto hyväksyy Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyllä sopimuksella, jäljempänä ’erosopimus’, perustetussa sekakomiteassa unionin puolesta esitettävän kannan sekakomitean päätökseen, jolla vahvistetaan edellytykset, joiden täyttyessä voidaan katsoa, että tavaroita ei jalosteta kaupallisesti Pohjois-Irlannissa, sekä edellytykset, joiden täyttyessä voidaan katsoa, ettei ole vaarana, että Pohjois-Irlantiin tuodut tavarat viedään myöhemmin unioniin.

               2.Ehdotuksen tausta

                  Irlantia/Pohjois-Irlantia koskevan pöytäkirjan, jäljempänä ’pöytäkirjan’, 5 artiklan 1 kohdassa vahvistetaan, mitä tullikohtelua Pohjois-Irlantiin tuotaviin tuotteisiin sovelletaan:

               –Pohjois-Irlantiin Yhdistyneen kuningaskunnan muusta osasta suoraan kuljetettavat tavarat: ei tulleja, ellei ole vaarana, että kyseinen tavara viedään myöhemmin unioniin;

               –Pohjois-Irlantiin muista kolmansista maista kuin Yhdistyneestä kuningaskunnasta tuotavat tavarat: Yhdistyneessä kuningaskunnassa sovellettavat tullit, ellei ole vaarana, että kyseinen tavara viedään myöhemmin unioniin.

                  Pöytäkirjan 5 artiklan 2 kohdan mukaan mihin tahansa Pohjois-Irlantiin tuotavaan tavaraan liittyy vaara, että se viedään myöhemmin unioniin, ellei todeta, että

               –kyseistä tavaraa ei jalosteta kaupallisesti Pohjois-Irlannissa;

               –ja että kyseinen tavara täyttää sekakomitean vahvistamat kriteerit, joiden täyttyessä voidaan todeta, ettei ole vaaraa, että tavara viedään myöhemmin unioniin.

                  Pöytäkirjan 5 artiklan 2 kohdan mukaan sekakomitea vahvistaa päätöksellä edellytykset, joiden mukaisesti edellä mainitut vaatimukset, joiden perusteella voidaan katsoa, ettei tavaraan liity vaaraa sen viemisestä Pohjois-Irlannista unioniin, täyttyvät.

               3.Unionin puolesta esitettävä kanta

               Edellytykset sille, että voidaan katsoa että ”ei ole vaaraa” tavaroiden viemisestä unioniin.

               Pohjois-Irlantiin tuotavien tavaroiden osalta voidaan katsoa, että ”ei ole vaaraa” niiden viemisestä myöhemmin unioniin, jos

               ·joko ei ole taloudellista kannustinta kuljettaa niitä EU:hun Pohjois-Irlannin kautta tullieron takia, koska

               ·Isosta-Britanniasta tuotavien tuotteiden tullitariffi on nolla;

               ·muista kolmansista maista tuotaviin tuotteisiin sovellettava EU:n tariffi on pienempi tai yhtä suuri kuin Yhdistyneen kuningaskunnan tariffi,

               tai voidaan muutoin varmistua, että vaara tavaroiden siirtämisestä edelleen EU:hun on minimaalinen siksi, että tuojan tunnustetaan olevan kaupan alan toimija, joka myy ainoastaan Pohjois-Irlannissa oleville loppukuluttajille (nk. luotettavien kaupan alan toimijoiden järjestelmä). Pöytäkirjan 5 artiklan 1 kohdan täytäntöönpano luotettavien kaupan alan toimijoiden järjestelmän muodossa edellyttää erityisen huolellista valvontaa unionilta. Jotta unioni voisi reagoida siinä tapauksessa, että järjestelmä osoittautuu riittämättömäksi, sekakomitean päätöksessä vahvistetaan menettelytakeet, jotka mahdollistavat päätöksessä vahvistetun lähestymistavan soveltamisen lopettamisen (raukeamislauseke).

               4.Oikeusperusta

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Päätös, joka sekakomitean on määrä antaa, on säädös, jolla on oikeusvaikutuksia. Suunnitellut säädökset sitovat osapuolia sopimuksen 166 artiklan nojalla.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               5.Suunnitellun säädöksen julkaiseminen

               Koska sekakomitean päätös koskee pöytäkirjan aineellisten määräysten täytäntöönpanoa, on aiheellista julkaista se Euroopan unionin virallisessa lehdessä sen jälkeen, kun se on hyväksytty.

               2020/0368 (NLE)

               Ehdotus

               NEUVOSTON PÄÄTÖS

               SEUT-sopimuksen 218 artiklan 9 kohdan nojalla unionin kannasta sekakomitean päätösluonnokseen sellaisten tavaroiden määrittelystä, joihin ei liity vaaraa

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 218 artiklan 9 kohdan,

               ottaa huomioon Euroopan komission ehdotuksen,

               sekä katsoo seuraavaa:

               (1)Sopimus Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä, jäljempänä ’erosopimus’, tehtiin unionin osalta 30 päivänä tammikuuta 2020 neuvoston päätöksellä (EU) 2020/135
                  1
                , ja se tuli voimaan 1 päivänä helmikuuta 2020.

               (2)Erosopimuksen 166 artiklalla sekakomitealle annetaan toimivalta hyväksyä päätöksiä kaikista kysymyksistä, joiden osalta sopimuksessa niin määrätään. Irlantia/Pohjois-Irlantia koskeva erosopimuksen pöytäkirja, jäljempänä ’pöytäkirja’, on sopimuksen erottamaton osa.

               (3)Pöytäkirjan 5 artiklan 1 kohdassa määrätään, että Pohjois-Irlantiin tuotavasta tavarasta kannetaan unionin lainsäädännön mukaiset tullit, jos on vaarana, että kyseinen tavara viedään myöhemmin unioniin. Tavaroista, joihin ei liity tällaista vaaraa, ei kanneta tulleja ollenkaan tai niistä ei kanneta Yhdistyneessä kuningaskunnassa sovellettavia tulleja.

               (4)Pöytäkirjan 5 artiklan 2 kohdan mukaan kaikkiin Pohjois-Irlantiin tuotuihin tavaroihin katsotaan liittyvän vaara, että ne viedään myöhemmin unioniin. Jotta voitaisiin katsoa, ettei tällaista vaaraa ole, Pohjois-Irlantiin tuotuja tavaroita ei saa jalostaa siellä kaupallisesti tai niiden täytyy täyttää sekakomitean päätöksessä vahvistetut kriteerit.

               (5)Kriteereissä, jotka koskevat tavaroita, joita ei jalosteta kaupallisesti, olisi myös huomioitava se, että pöytäkirjan 6 artiklan mukaan Pohjois-Irlanti on osa Yhdistyneen kuningaskunnan tullialuetta, sekä pöytäkirjan osapuolten sitoutuminen siihen, että pöytäkirjan täytäntöönpanon olisi vaikutettava mahdollisimman vähän Irlannin ja Pohjois-Irlannin yhteisöjen jokapäiväiseen elämään.

               (6)Pohjois-Irlantiin tuoduista tavaroista voidaan katsoa, että niihin ei liity vaaraa niiden myöhemmästä siirrosta unioniin, jos tariffiero on nolla tai jos muutoin voidaan varmistua, ettei talouden toimijoilla ole kannustinta kuljettaa tavaroita Pohjois-Irlantiin vain sovellettavan tullitariffin vuoksi.

               (7)Sen vuoksi on aiheellista määrittää sekakomiteassa unionin puolesta esitettävä kanta,

               ON HYVÄKSYNYT TÄMÄN PÄÄTÖKSEN:

               1 artikla

               Erosopimuksen 164 artiklalla perustetussa sekakomiteassa unionin puolesta esitettävä kanta pöytäkirjan 12 artiklan nojalla annettavaan päätökseen perustuu tämän päätöksen liitteenä olevaan sekakomitean päätösluonnokseen.

               2 artikla

               Sekakomitean päätös julkaistaan Euroopan unionin virallisessa lehdessä.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        EUVL L 29, 31.1.2020, s. 1.

    ---documentbreak---

               EUROOPAN KOMISSIO
            Bryssel 27.1.2021
            COM(2020) 834 final/2
            COM(2020) 834 final of 10.12.2020 downgraded on 27.1.2021
            LIITE
            asiakirjaan
            Ehdotus neuvoston päätökseksi
            SEUT-sopimuksen 218 artiklan 9 kohdan nojalla unionin kannasta sekakomitean päätösluonnokseen sellaisten tavaroiden määrittelystä, joihin ei liity vaaraa

               PÄÄTÖSLUONNOS

               SEKAKOMITEA, joka

               ottaa huomioon Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan ja erityisesti sen 5 artiklan 2 kohdan,

               ON PÄÄTTÄNYT SEURAAVAA:

               1 artikla

               Kohde

               Tässä päätöksessä vahvistetaan Irlantia/Pohjois-Irlantia koskevan pöytäkirjan, jäljempänä ’pöytäkirja’, 5 artiklan 2 kohdan soveltamista koskevat säännöt seuraavien osalta:

               a)edellytykset, joiden täyttyessä katsotaan, että unionin ulkopuolelta Pohjois-Irlantiin tuotavaa tavaraa ei jalosteta kaupallisesti Pohjois-Irlannissa;

               b)edellytykset, joiden täyttyessä katsotaan, että Pohjois-Irlantiin unionin ulkopuolelta tuotuun tavaraan ei liity vaaraa, että se myöhemmin viedään unioniin.

               2 artikla

               Muu kuin kaupallinen jalostaminen

               Tavaraa ei katsota jalostettavan kaupallisesti, jos

               a)henkilön, joka antaa kyseisestä tavarasta vapaaseen liikkeeseen luovuttamista koskevan ilmoituksen tai jonka puolesta tällainen ilmoitus annetaan, jäljempänä ’tuoja’, vuotuinen kokonaisliikevaihto viimeksi päättyneeltä kokonaiselta tilikaudelta on alle 500 000 Englannin puntaa; tai

               b)jalostaminen tapahtuu Pohjois-Irlannissa, ja sen ainoana tarkoituksena on

               i)elintarvikkeiden myynti loppukuluttajalle Yhdistyneessä kuningaskunnassa;

               ii)rakentaminen, jos jalostetut tavarat muodostavat pysyvän osan rakenteesta, jonka tuoja rakentaa ja sijoittaa Pohjois-Irlantiin;

               iii)suora toimittaminen tuojalta terveys- tai hoitopalvelujen vastaanottajalle Pohjois-Irlannissa;

               iv)voittoa tavoittelematon toiminta Pohjois-Irlannissa, jossa tuoja ei myy jalostettua tavaraa myöhemmin; tai

               v)tuojan suorittama rehun loppukäyttö Pohjois-Irlannissa sijaitsevissa tiloissa.

               3 artikla

               Edellytykset, joiden täyttyessä katsotaan, ettei vaarana ole tavaran myöhempi siirtäminen unioniin

               1.Tavaraan ei katsota liittyvän vaaraa, että se siirretään myöhemmin unioniin, jos sen ei 2 artiklan nojalla katsota olevan kaupallisen jalostuksen kohteena ja jos

               a)siinä tapauksessa, että on kyseessä Pohjois-Irlantiin suoraan muualta Yhdistyneestä kuningaskunnasta tuotu tavara,

               i)unionin yhteisen tullitariffin mukaisesti maksettava tulli on nolla, tai

               ii)tuojalle on annettu tämän päätöksen 5–7 artiklan nojalla lupa tuoda kyseinen tavara Pohjois-Irlantiin Yhdistyneessä kuningaskunnassa oleville loppukuluttajille myytäväksi tai loppukäyttöön, myös siinä tapauksessa, että kyseinen tavara on 2 artiklassa tarkoitetun muun kuin kaupallisen jalostuksen kohteena ennen kuin se myydään tai se päätyy loppukäyttöön loppukuluttajille;

               b)siinä tapauksessa, että on kyseessä Pohjois-Irlantiin suoraan muualta kuin unionista tai Yhdistyneen kuningaskunnan muista osista tuotu tavara,

               i)unionin yhteisen tullitariffin mukaisesti maksettava tulli on yhtä suuri tai pienempi kuin Yhdistyneen kuningaskunnan tullitariffin mukaisesti maksettava tulli, tai

               ii)tuojalle on annettu tämän päätöksen 5–7 artiklojen nojalla lupa tuoda kyseinen tavara Pohjois-Irlantiin myytäväksi tai loppukäyttöön Pohjois-Irlannissa oleville loppukuluttajille (myös siinä tapauksessa, että kyseinen tavara on 2 artiklassa tarkoitetun muun kuin kaupallisen jalostuksen kohteena ennen kuin se myydään tai se päätyy loppukäyttöön loppukuluttajille), ja unionin yhteisen tullitariffin mukaisesti maksettavan tullin ja Yhdistyneen kuningaskunnan tullitariffin mukaisesti maksettavan tullin välinen erotus on alle 3 prosenttia tavaran tullausarvosta.

               2.Edellä olevia 1 kohdan a alakohdan ii alakohtaa ja 1 kohdan b alakohdan ii alakohtaa ei sovelleta tavaroihin, jotka ovat unionin käyttöön ottamien kaupan suojatoimenpiteiden kohteena.

               4 artikla

               Sovellettavien tullien määrittäminen

               Sovellettaessa 3 artiklan 1 kohdan a alakohdan i alakohtaa ja 3 artiklan 1 kohdan b alakohtaa noudatetaan seuraavia sääntöjä:

               a)tavarasta unionin yhteisen tullitariffin mukaisesti maksettava tulli määritetään unionin tullilainsäädännön sääntöjen mukaisesti;

               b)tavarasta Yhdistyneen kuningaskunnan yhteisen tullitariffin mukaisesti maksettava tulli määritetään Yhdistyneen kuningaskunnan tullilainsäädännön sääntöjen mukaisesti.

               5 artikla

               Lupa 3 artiklassa mainittuihin tarkoituksiin

               1.Sovellettaessa 3 artiklan 1 kohdan a alakohdan ii alakohtaa ja 3 artiklan 1 kohdan b alakohdan ii alakohtaa lupahakemus, joka koskee tavaran tuontia suoraan Pohjois-Irlantiin loppukuluttajille myytäväksi tai loppukäyttöön, on toimitettava Yhdistyneen kuningaskunnan toimivaltaiselle viranomaiselle.

               2.Edellä 1 kohdassa tarkoitetun hakemuksen on sisällettävä tiedot hakijan liiketoiminnasta, Pohjois-Irlantiin tyypillisesti tuoduista tavaroista sekä kuvaus siitä, minkä tyyppistä kirjanpitoa, järjestelmiä ja tarkastuksia hakija on ottanut käyttöön varmistaakseen, että luvan kattamat tavarat ilmoitetaan asianmukaisesti tullitarkoituksia varten ja että 6 artiklan b alakohdassa tarkoitetun sitoumuksen tueksi voidaan esittää todisteita. Kaupan alan toimijan on säilytettävä todisteet, esimerkiksi laskut, viimeisten viiden vuoden ajalta ja toimitettava ne pyynnöstä toimivaltaisille viranomaisille. Hakemusta koskevat tietovaatimukset esitetään yksityiskohtaisesti tämän päätöksen liitteessä.

               3.Luvassa on mainittava ainakin seuraavat:

               a)sen henkilön nimi, jolle lupa on myönnetty (luvanhaltija);

               b)toimivaltaisen tulliviranomaisen päätökselle antama viitenumero (luvan viitenumero);

               c)luvan myöntänyt viranomainen;

               d)luvan voimaantulopäivä.

               4.Tässä artiklassa tarkoitettuihin hakemuksiin ja lupiin sovelletaan tullilainsäädännön soveltamiseen liittyviä päätöksiä koskevia unionin tullilainsäädännön säännöksiä, myös valvonnan osalta.

               5.Jos Yhdistyneen kuningaskunnan toimivaltainen tulliviranomainen havaitsee luvan tahallista väärinkäyttöä tai tässä päätöksessä vahvistettujen lupaehtojen rikkomista, sen on keskeytettävä tai peruutettava lupa.

               6 artikla

               Luvan antamisen yleiset edellytykset

               Sovellettaessa 3 artiklan 1 kohdan a alakohdan ii alakohtaa ja 3 artiklan 1 kohdan b alakohdan ii alakohtaa lupa voidaan myöntää hakijalle, joka

               a)täyttää seuraavat sijoittautumista koskevat kriteerit:

               i)hakija on sijoittautunut Pohjois-Irlantiin tai sillä on kiinteä toimipaikka Pohjois-Irlannissa,

               –jossa sillä on pysyvästi henkilöstöä ja teknisiä resursseja; ja

               –josta tavarat myydään loppukuluttajille tai toimitetaan loppukäyttöön loppukuluttajille; ja

               –jossa tulli-, kaupankäynti- ja kuljetusasiakirjat ja -tiedot ovat saatavilla tai käytettävissä, ja

               ii)siinä tapauksessa, että hakija ei ole sijoittautunut Pohjois-Irlantiin, sen tulliin liittyvät toiminnot suoritetaan Yhdistyneessä kuningaskunnassa ja sillä on välillinen tulliedustaja Pohjois-Irlannissa;

               b)sitoutuu tuomaan Pohjois-Irlantiin tavaroita yksinomaan loppukuluttajille myytäviksi tai loppukäyttöön, myös siinä tapauksessa, että kyseinen tavara on 2 artiklassa tarkoitetun muun kuin kaupallisen jalostuksen kohteena ennen kuin se myydään tai se päätyy loppukäyttöön loppukuluttajille; ja siinä tapauksessa, että kyseessä on myynti loppukuluttajille Pohjois-Irlannissa, sitoutuu siihen, että myynti tapahtuu yhdestä tai useammasta Pohjois-Irlannissa sijaitsevasta fyysisestä myyntipisteestä, joista tavara myydään fyysisesti suoraan loppukuluttajille.

               7 artikla

               Luvan antamisen erityiset edellytykset

               1.Sovellettaessa 3 artiklan 1 kohdan a alakohdan ii alakohtaa ja 3 artiklan 1 kohdan b alakohdan ii alakohtaa lupa tuoda tavaroita Pohjois-Irlantiin myönnetään ainoastaan 6 artiklassa säädetyt edellytykset täyttävälle hakijalle, joka täyttää myös seuraavat edellytykset:

               a)hakija vakuuttaa ilmoittavansa vapaaseen liikkeeseen luovutettavaksi 3 artiklan 1 kohdan a alakohdan ii alakohdassa tai 3 artiklan 1 kohdan b alakohdan ii alakohdassa tarkoitettuja Pohjois-Irlantiin tuotuja tavaroita;

               b)hakijalla ei saa olla vakavia tai toistuvia tullilainsäädännön tai verotussääntöjen rikkomisia eikä merkintöjä taloudelliseen toimintaansa liittyvistä vakavista rikoksista;

               c)kun on kyse tavaroista, joiden osalta on ilmoitettava, että niihin ei liity vaaraa, hakijan on osoitettava, että sen operaatioihin ja tavaravirtoihin kohdistuu korkeatasoista valvontaa sellaisen liiketoimintaa ja tarvittaessa kuljetuksia koskevan tiedonhallintajärjestelmän avulla, joka mahdollistaa asianmukaiset tarkastukset ja todisteiden toimittamisen 6 artiklan b alakohdassa tarkoitetun sitoumuksen tueksi.

               2.Lupa voidaan myöntää ainoastaan, jos tulliviranomainen katsoo voivansa tehdä tarkastuksia ilman kohtuutonta hallinnollista rasitetta, mukaan lukien sellaisten todisteiden tarkastaminen, jotka osoittavat, että tavarat on myyty loppukuluttajille tai että ne ovat päätyneet loppukuluttajalle loppukäyttöön.

               3.Lupa voidaan myöntää väliaikaisesti tämän päätöksen voimaantulosta kahden kuukauden ajan, jos hakija on toimittanut täydellisen hakemuksen, täyttää 1 kohdan b alakohdan vaatimukset ja vakuuttaa täyttävänsä muut luvan myöntämisen edellytykset. Väliaikaisen luvan voimassaoloaika on neljä kuukautta, jona aikana kaupan alan toimijan täytyy saada pysyvä lupa pitääkseen lupansa voimassa.

               8 artikla

               Tietojenvaihto pöytäkirjan 5 artiklan 1 ja 2 kohdan soveltamisesta

               1.Yhdistyneen kuningaskunnan on toimitettava unionille kuukausittain tietoja pöytäkirjan 5 artiklan 1 ja 2 kohdan ja tämän päätöksen soveltamisesta, sanotun kuitenkaan rajoittamatta sen velvollisuuksia, jotka johtuvat 5 artiklan 4 kohdasta luettuna yhdessä Euroopan parlamentin ja neuvoston asetuksen (EY) N:o 638/2004(
                  1
               ) ja Euroopan parlamentin ja neuvoston asetuksen (EY) N:o 471/2009(
                  2
               ) kanssa. Näihin tietoihin on sisällyttävä seuraavista tavaroista määrät ja arvot, yhteen koottuina ja lähetystä kohti, sekä kuljetusvälineet:

               a)Pohjois-Irlantiin tuodut tavarat, joista ei pöytäkirjan 5 artiklan 1 kohdan ensimmäisen alakohdan nojalla ole kannettu tulleja;

               b)Pohjois-Irlantiin tuodut tavarat, joista on pöytäkirjan 5 artiklan 1 kohdan toisen alakohdan nojalla kannettu Yhdistyneessä kuningaskunnassa sovellettavat tullit; ja

               c)Pohjois-Irlantiin tuodut tavarat, joista on kannettu tullit unionin yhteisen tullitariffin nojalla.

               2.Yhdistyneen kuningaskunnan on toimitettava 1 kohdassa tarkoitetut tiedot sitä kuukautta seuraavan kuukauden 15. työpäivänä, jolta tiedot toimitetaan.

               3.Tiedot on toimitettava sähköisiä tietojenkäsittelymenetelmiä käyttäen.

               4.Yhdistyneen kuningaskunnan toimivaltaisten viranomaisten on toimitettava {lisätään viittaus sekakomitean päätökseen unionin läsnäolosta} tarkoitettujen unionin edustajien pyynnöstä ja vähintään kaksi kertaa vuodessa näille edustajille yhteen koottuina ja lupakohtaisesti tiedot 5–7 artiklan nojalla myönnetyistä luvista, myönnettyjen, hylättyjen ja peruutettujen lupien määrä mukaan lukien.

               5.Edellä tarkoitettu säännöllinen tiedonsiirto on aloitettava mahdollisimman pian ja viimeistään 15 päivänä huhtikuuta 2021. Ensimmäisen tiedonsiirron on katettava tiedot 1 päivästä tammikuuta 2021 siirtoa edeltävän kuukauden loppuun.

               9 artikla

               Uudelleentarkastelu ja soveltamisen päättyminen

               Jos jompikumpi osapuoli katsoo, että kauppa on merkittävästi vinoutunut tai että on tehty petoksia tai toimittu muutoin laittomasti, sen on ilmoitettava asiasta toiselle osapuolelle sekakomiteassa viimeistään 1 päivänä elokuuta 2023, ja osapuolten on pyrittävä kaikin tavoin löytämään asiassa molempia osapuolia tyydyttävä ratkaisu. Jos osapuolet eivät pääse molempia osapuolia tyydyttävään ratkaisuun, tämän päätöksen 3 artiklan 1 kohdan a alakohdan ii alakohdan, 3 artiklan 1 kohdan b alakohdan ii alakohdan ja 5–8 artiklan soveltaminen päättyy 1 päivänä elokuuta 2024, jollei sekakomitea päätä ennen 1 päivää huhtikuuta 2024 jatkaa niiden soveltamista.

               Siinä tapauksessa, että tämän päätöksen 3 artiklan 1 kohdan a alakohdan ii alakohdan, 3 artiklan 1 kohdan b alakohdan ii alakohdan ja 5–8 artiklan soveltaminen päättyy ensimmäisen alakohdan nojalla, sekakomitea muuttaa tätä päätöstä viimeistään 1 päivänä elokuuta 2024, jotta tarkoituksenmukaista vaihtoehtoista sääntelyä voidaan alkaa soveltaa 1 päivästä elokuuta 2024, ottaen huomioon Pohjois-Irlannin erityisolosuhteet ja kaikilta osin kunnioittaen Pohjois-Irlannin asemaa Yhdistyneen kuningaskunnan tullialueella.

               10 artikla

               Voimaantulo

               Tämä päätös tulee voimaan 1 päivänä tammikuuta 2021.

               Tehty ...

               Sekakomitean puolesta

               Puheenjohtajat

               Liite

               Hakemus luvan saamiseksi tavaroiden tuonnille Pohjois-Irlantiin loppukuluttajia varten

               (päätöksen 5 artikla)

               Hakemuksen tiedot

               1. Liiteasiakirjat

               Pakolliset liiteasiakirjat ja tiedot, jotka kaikkien hakijoiden on toimitettava:

               Perustamisasiakirja / osoitus pysyvästä toimipaikasta

               2. Muut liiteasiakirjat ja tiedot, jotka hakijan on toimitettava:

               Muut liiteasiakirjat tai tiedot, joita pidetään merkityksellisinä arvioitaessa, täyttääkö hakija päätöksen 6 ja 7 artiklassa tarkoitetut edellytykset.

               Hakemukseen liitettyjen asiakirjojen tyyppi ja mahdollinen viitenumero ja/tai päiväys. Liiteasiakirjojen kokonaismäärä.

               3. Päiväys ja hakijan allekirjoitus

               Hakemuksen tekevän henkilön on varmennettava sähköistä tietojenkäsittelymenetelmää käyttäen tehty hakemus.

               Päivä, jona hakija on allekirjoittanut tai muulla tavoin varmentanut hakemuksen.

               Tiedot hakijasta

               4. Hakija

               Hakija on henkilö, joka hakee tulliviranomaisilta päätöstä.

               Ilmoitetaan kyseisen henkilön nimi ja osoite.

               5. Hakijan tunnistenumero

               Hakija on henkilö, joka hakee tulliviranomaisilta päätöstä.

               Ilmoitetaan asianomaisen henkilön taloudellisen toimijan rekisteröinti- ja tunnistenumero (EORI-numero), joka määritellään komission delegoidun asetuksen (EU) 2015/2446(
                  3
               ) 1 artiklan 18 kohdassa.

               6. Hakijan oikeudellinen muoto

               Perustamisasiakirjassa mainittu oikeudellinen muoto.

               7. Alv-tunnus/-tunnukset

               Ilmoitetaan alv-tunnus, jos sellainen on.

               8. Liiketoiminta

               Ilmoitetaan tiedot hakijan liiketoiminnasta. Lyhyt kuvaus liiketoiminnasta ja roolista toimitusketjussa (esim. tavaroiden valmistaja, maahantuoja, vähittäismyyjä jne.). Ilmoitetaan seuraavat:

               – maahantuotavien tavaroiden käyttötarkoitus, mukaan lukien kuvaus tavaralajista ja siitä, jalostetaanko niitä millään tavalla

               – arvio kyseisten tavaroiden vapaaseen liikkeeseen luovuttamista koskevien tulli-ilmoitusten määrä vuotta kohti

               – 6 artiklan b alakohdassa tarkoitetun sitoumuksen tueksi käyttöön otettujen kirjanpitotietojen, järjestelmien ja tarkastusten tyyppi.

               9. Vuotuinen liikevaihto

               Päätöksen 2 artiklaa sovellettaessa ilmoitetaan liikevaihto viimeiseltä kokonaiselta tilikaudelta. Vastaperustettu yritys toimittaa asiakirjat ja tiedot, joiden perusteella voidaan arvioida odotettavissa olevaa liikevaihtoa, esim. johdon, osakkaiden tai ainoan omistajan hyväksymät tuoreimmat kassavirta-, tase- ja tuloslaskelmaennusteet.

               10. Hakemuksesta vastaava yhteyshenkilö

               Yhteyshenkilö vastaa yhteydenpidosta tulliin hakemusta koskevissa asioissa.

               Yhteyshenkilön nimi ja jokin seuraavista: puhelinnumero, sähköpostiosoite (mieluiten asiointiosoite)

               11. Henkilö, joka johtaa hakemuksen tehnyttä yritystä tai vastaa sen liikkeenjohdosta

               Päätöksen 7 artiklan b alakohdan soveltamiseksi ilmoitetaan kyseessä olevan henkilön nimi tai kyseessä olevien henkilöiden nimet ja muut tiedot hakijayrityksen oikeudellisen sijoittautumisen/muodon mukaisesti: yrityksen johtaja sekä mahdolliset hallintoneuvoston puheenjohtajat ja jäsenet. Tietoihin on sisällyttävä: koko nimi ja osoite sekä syntymäaika ja kansallinen tunnistenumero.

               Päivämäärät, ajankohdat, ajanjaksot ja paikat

               12. Perustamispäivä

               Perustamispäivä, -kuukausi ja -vuosi numeroin.

               13. Sijoittautumispaikan/kotipaikan osoite

               Henkilön sijoittautumis- tai kotipaikan täydellinen osoite, mukaan luettuna maan tai alueen tunniste.

               14. Paikka, jossa kirjanpitoa säilytetään

               Ilmoitetaan sen paikan tai niiden paikkojen täydellinen osoite, jossa tai joissa hakijan kirjanpitoa säilytetään tai aiotaan säilyttää. Osoitteen sijasta voidaan ilmoittaa YK:n paikkakoodi (UN/LOCODE), jos se mahdollistaa sijaintipaikan yksiselitteisen määrittämisen.

               15. Jalostus- tai käyttöpaikka tai -paikat

               Ilmoitetaan sen paikan tai niiden paikkojen osoite, jossa tai joissa tavarat jalostetaan, jos siitä on kyse, ja myydään loppukuluttajille.

                     (1)

                        Euroopan parlamentin ja neuvoston asetus (EY) N:o 638/2004, annettu 31 päivänä maaliskuuta 2004, jäsenvaltioiden välistä tavarakauppaa koskevista yhteisön tilastoista ja neuvoston asetuksen (ETY) N:o 3330/91 kumoamisesta (EUVL L 102, 7.4.2004, s. 1).

                     (2)

                        Euroopan parlamentin ja neuvoston asetus (EY) N:o 471/2009, annettu 6 päivänä toukokuuta 2009, kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta (EUVL L 152, 16.6.2009, s. 23).

                     (3)

                        Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 28.12.2015, s. 1).